ભાવાર્થ :–સવારમાં શ્રીસ્વામીનીજી અને શ્રીઠાકોરજી બંને પોતાનાં મુખ દર્પણમાં જુએ છે અને યુગલસ્વરૂપ એકબીજાની નજીક જઈને વિચાર કરીને અંદરોઅંદર એકબીજાને પુછવા લાગ્યા કે આપ કહો કે આપના બેમાંથી કોણ વધારે સુંદર છે? શ્રીઠાકોરજીની લટપટી પાગ મસ્તકે બિરાજે છે અને તેમના શિર પર ઉડતી વિખરાયેલી લટ શ્રીસ્વામિનીજીના ગોરા શ્રીઅંગ ઉપર ઉડે છે. તેથી તેમનું ગૌર વર્ણવાળું શ્રીઅંગ શોભી રહ્યું છે.કૃષ્ણદાસજી કહે છે કે શ્રીગોવર્ધનનાથજી એટલા બધા ઉમંગમાં છે કે એમના યૌવનના કોઈ નવા સ્વરૂપે તેમને દર્શન થાય છે.